احمد حسام ميدو

احمد حسام (ميدو)، اتولد فى القاهرة فى 23 فبراير، 1983، لاعب ومدرب كورة قدم مصرى

 الأندية اللى لعب فيها 
كانت بدايته فى نادى الزمالك مع فرق الناشئين و شباب و راح يحترف فى نادى جنت البلجيكي، و مكملش 16 سنة و بعدين راح لنادى اياكس امستردام النيديرلاندى الكبير و كان المدرب رونالد كويمان اللى ماسك الفريق و قعد معاه 3 مواسم و كان ناجح اوى و بعدين راح لنادى سلتا ڤيغو (celta vigo) الاسپانى اعاره 6 شهور و بعدين لمارساى الفرنساوى كان ثنائي ناجح مع دروجبا الايڤوارى (من منتخب كوت ديڤوار) المشهور بيلعب دلوقتى فى تشيلسى الإنجليزي، و بعدين راح لنادى روما الايطالى و مثبتش نفسه فى الفريق و راح اعارة لنادى توتنهام الإنجليزى الكبير إعارة و بعدين راح بيع نهائى وراح فى موسم 2007-2008 لنادى ميدلزبرة الإنجليزى و فى الانتقالات الشتوية لموسم 2008-2009 راح لنادى ويجان أتليتيك الإنجليزى على اعاره عشان يلعب مع عمرو زكي.

 مشواره الاحترافى 
 احمد حسام مع الزمالك وجنت البلجيكى 
سافر احمد حسام من مصر، و راح لاوروبا و ساب الزمالك اللى لعب له ماتشين رسمي، طار ميدو لبلجيكا و كان طموح.. و راح لعب لنادى جينت البلجيكى و حصل معاه على اهداف كتيره منها ازاى يلعب كرة القدم الأوروبية، و عشان ميدو جسمه قوى و مختلف باقى المصريين فاندمج بسرعه مع الكرة الأوروبية و اتعلم ازاى يضرب الكرة براسه و ازاى يجرى و يلعب منغير ملل

 احمد حسام مع أياكس 
راح ميدو بموسم 2001 عشان يلع مع ابراهيموفيتش السويدى بنادى اياكس النيديرلاندي، و دى هى الانطلاقة الحقيقية لميدو لاعب محترف بمعنى الكلمة. اثبت نفسه من البداية و جاب اجوان بالراسه و رجله بالإضافة انه كان متميز بمتابعه الكوووره متفوق على لاعيبه كبيره الفولو سكولز وبيريز وقتها.

 الليجا سيلتا فيجو و الليجا راحت لريال مدريد 
ساب ميدو اياكس عشان مشكلة كبيرة مع مدرب الفريق " كويمان " راح لعب اعاره لنادى سيلتا فيجو موسم 2002-2003 وفى اسبانيا جاب 3 اجوان ممتازه جون الفوز بشباك ريال سوسيداد و جون ده كان مؤهل لسالتا فيغو لكأس دورى ابطال اوروبا للموسم التاني.. مسؤولوا الفريق الإسبانى حاولو انهم يجددو إعارته بس ميدو موافقش و اصر انه يمشى و يروح لأياكس.. و المشكله متحلتش بينه وبين كويمان بأياكس فقرر انه يفسخ العقد مع اياكس امستردام و اتعاقد بمبلغ 6 مليون دولار مع مرسيليا الفرنساوي.

كان ميدو دور كبير بمشوار سيلتا فيجو، ميدو لعب بسلتا بعد خناقته الشهيره مع المدرب النيديرلاندى كويمان بأياكس، سنة 2002 بيناير، جاب اربع اجوان تقريب مع سيلتا فيجو و كان نجم للفريق و بالذات ً قدام ريال سوسيداد اللى كان بيصارع على البطوله الليغا مع ريال مدريد وجون الفوز بالماتش قبل الاخير لريال سولسيداد هو اللى جابه فيهم ضيع عليهم بطولة الليجا، و كانت نتيجه الماتش 3-2 و سهل ان البطوله الليجا نروح لريال مدريد.

و عمل الفريق من أندية اسبانيا الاربع الاولى ليصعد لدورى ابطال اوروبا 2003-2004 بس ميدو مرضاش يكمل المشوار مع سلتا فيجو بعد ما انتهت اعارته للفريق و راح عشان يلعب بالدورى الفرنساوى مع مارسيليا

 مارسيليا 
تجربته مع مارسليا مكنتش ناجحة بس هو ظهر بدورى ابطال اوروبا مع ديديه دروجبا العاجى و عرف يجيب جون بشباك ريال مدريد براسه و جاب جون فى ببرتزان بلجراد، عشان يكون تانى لاعب مصرى يجيب بدورى ابطال اوروبا بعد النجم حسام حسن.

 روما 
بعد إقالة المدرب الألمانى رودى فولر سنة 2005 المدرب الجديد (ديل نيرى) مدخلهوش فى التشكيلة الاساسية، عشان كده راح اعاره لتوتنهام الإنجليزى و جاب معاه اجوان كتيره حلوه و رجع مره تانيه للدورى الايطالى بعد ما طلبت إدارة روما مبلغ فلوس كتيره بميدو و ما مارتين يول مدرب توتنهام طلب ان ميدو ينضم رسمى لتوتنهام، ملعبش لفترة كبيره مع روما فى الوقت أنه اللاعب المصرى الوحيد اللى لعب لروما، و يعتبر المصرى التالت فى الدورى الايطالى بعد حازم امام وهانى سعيد اللى لعب لبارى الايطالى و هو اول مصرى يجيب جون فى الدورى الايطالي.

 مشواره فى انجلترا 
بعد ما اتألق فى الفرته قعدها فى توتنهام و كان اعاره من روما اتعاقد معاه توتنهام رسمي، و قعد موسمً كاملً مع الفريق قبل ما يروح لميدلزبره فى الموسم اللى بعده، و اتعرض لهتافات معاديه من جماهير نيوكاسل لما جاب جون فى مرمى الفريق، و رد ميدو عليهم و حط صبعه قدام بقه بيطالب الجماهير انها تسكت، و اللى سانده الإتحاد الإنجليزى لكرة القدم وعمل عقوبات تأديبية على نادى نيوكاسل وجماهيره، وفى الموسم اللى بعده و بعد ما قعد الدور الاول مع ميدلزبره، وراح ميدو اعاره لنادى ويجان اتلتيك عشان يلعب فى وقت ده مع عمرو زكى و يكون ثنائى مصرى فى مركز خط هجوم الفريق، و جاب ميدو جونين مع الفريق ألاول فى ال مشاركه قدام نادى ليفربول، فهو جاب جون التعادل لفريقه من ضربة جزاء، والتانى كان جون التقدم فى شباك نادى ال آرسنال قبل ما يخرج متصاب ويخسر فريقه الماتش بنتيجة 4-1.

 الرجع الى الاهلى 

رجع احمد حسام (ميدو) عشان يلعب فى مصر الى نادى الزمالك اعاره من ميدلزبره بعد نزوله النادى الانجليزى الى دورى الدرجة الأولى، و مضى اعراه سنه بس مكملش الا 6 شهور بس و راح لوست هام الانجليزى باقى 6 شهور و كانت الصفقة انه يروح للزمالك سنه اعراه ب 4 مليون جنيه مصرى.

 مشواره مع المنتخب المصرى 
ضمه سنة 2001 لمنتخب مصر الكابتن محمود الجوهرى و اللى عطاله الثقة بالخط القدام مع حسام حسن، و كانت الماتش الاول له قدام المنتخب الإماراتى و جاب وقتها اول جون مع منتخب مصر لكوره القدم، ونجح ميدو و عرف يجذب مشجعين الكوووره ليه فى تصفيات كأس العالم 2002 بالذات لما جاب جون فوز مصر بشباك السنغال بالقاهرة و هو الجون االلى رجع الكتير من هيبة المصريين فى الوقت ده، و جاب ميدو الجون الاول فى كأس افريقيا 2006 فى ماتش الافتتاح قدام ليبيا اللى خلصت بنتيجة 3-0.

 مصادر 

 لينكات برانيه 


تصنيف:لعيبة هجوم لكوره قدم
تصنيف:لعيبة كورة قدم مصريين
تصنيف:لعيبة الزمالك
تصنيف:لعيبة الدورى المصرى الممتاز
تصنيف:لعيبه فريق مصر لكوره قدم للشباب
تصنيف:لاعبين فريق مصر لكوره قدم
تصنيف:لعيبة كاس امم افريقيا 2002
تصنيف:لعيبة كاس امم افريقيا 2004
تصنيف:لعيبة كاس امم افريقيا 2006
تصنيف:لعيبة كسبو كاس امم افريقيا
تصنيف:لعيبة اياكس امستردام
تصنيف:لعيبة روما
تصنيف:لعيبة توتنهام
تصنيف:لعبيه البريمرليج
تصنيف:لعيبة مرسيليا
تصنيف:مدربين كورة قدم مصريين
تصنيف:مدربين الزمالك
تصنيف:مدربين الاسماعيلى
تصنيف:مدربين وادى دجلة
تصنيف:مصريين عاشو فى المملكه المتحده
تصنيف:مصريين ضد ثورة 25 يناير